

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

เมษายน 2567

เรื่อง การสำรวจข้อมูลการติดตั้งกล้องโทรทัศน์วงจรปิด (CCTV System) ขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย แบบสำรวจข้อมูลการติดตั้งกล้องโทรทัศน์วงจรปิด (CCTV System)   
 ขององค์กรปกครองส่วนท้องถิ่น จำนวน 1 ฉบับ

ด้วยองค์กรปกครองส่วนท้องถิ่นได้มีการติดตั้งกล้องโทรทัศน์วงจรปิด (CCTV System) เพื่อให้ประชาชนได้รับการอำนวยความสะดวก มีความปลอดภัยในชีวิตและทรัพย์สิน โดยบูรณาการแก้ไขปัญหาอาชญากรรมทั้ง 4 กลุ่ม ได้แก่ อาชญากรรมที่มีผลกระทบต่อชีวิตและทรัพย์สิน อาชญากรรมที่มีผลต่อทรัพย์สิน อาชญากรรมพิเศษ และอาชญากรรมที่รัฐเป็นผู้เสียหาย รวมทั้งการป้องกันและแก้ไขปัญหายาเสพติด

กรมส่งเสริมการปกครองท้องถิ่นพิจารณาแล้วเห็นว่า เพื่อให้เกิดการบูรณาการการทำงาน  
ของกล้องโทรทัศน์วงจรปิด (CCTV System) ที่อยู่ในความรับผิดชอบขององค์กรปกครองส่วนท้องถิ่น   
กับหน่วยงานที่เกี่ยวข้อง และเชื่อมโยงระบบกล้องโทรทัศน์วงจรปิด (CCTV System) ให้ครอบคลุมทั่วประเทศ จึงขอความร่วมมือให้จังหวัดแจ้งองค์กรปกครองส่วนท้องถิ่นสำรวจตรวจสอบข้อมูลการติดตั้งกล้องโทรทัศน์วงจรปิด (CCTV System) ขององค์กรปกครองส่วนท้องถิ่น ตามแบบฟอร์มที่กำหนด โดยให้จังหวัดรวบรวม  
และรายงานให้กรมส่งเสริมการปกครองท้องถิ่นทราบ ทางไปรษณีย์อิเล็กทรอนิกส์ dla08106.cctv@gmail.com   
ภายในวันอังคารที่ 30 เมษายน 2567 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐ - ๒๒๔๑ - ๙๐๐๐ ต่อ ๔๑32

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิโรชญา ศรีวะปะ